Όλι Γουάτκινς

Ο Όλιβερ Τζορτζ Άρθουρ Γουάτκινς (Τόρμπεϊ, 30 Δεκεμβρίου 1995) είναι Άγγλος επαγγελματίας ποδοσφαιριστής που αγωνίζεται ως επιθετικός για την Άστον Βίλα και την εθνική ομάδα της Αγγλίας. Χαρακτηρισμένος ως ένας ολοκληρωμένος επιθετικός, ο Γουάτκινς είναι γνωστός για την ικανότητά του στο τελείωμα και την εργατικότητα του.

Ο Γουάτκινς είναι προϊόν της ακαδημίας της Έξετερ Σίτι και έκανε την πρώτη του εμφάνιση στον σύλλογο, κερδίζοντας το βραβείο του καλύτερου νέου παίκτη της EFL, προτού φύγει το 2017 για την Μπρέντφορντ. Είχε μια επιτυχημένη τριετία στον σύλλογο, με αποκορύφωμα την ανάδειξή του πρώτου σκόρερ στη Τσάμπιονσιπ της σεζόν 2019–20 και τον τίτλο του Παίκτη της Χρονιάς της Τσάμπιονσιπ το 2020. 

Στις 9 Σεπτεμβρίου 2020, ο Γουάτκινς υπέγραψε με την τωρινή του ομάδα, την Άστον Βίλα. Τον Μάιο του 2024, ανακηρύχθηκε Πλέι μέικερ της σεζόν στην Πρέμιερ Λιγκ για τη σεζόν 2023–24. Στις 10 Μαΐου 2025, ο Γουάτκινς έγινε ο κορυφαίος σκόρερ όλων των εποχών της Άστον Βίλα στην Πρέμιερ Λιγκ, ξεπερνώντας το ρεκόρ των 74 γκολ του Γκάμπριελ Αγκμπονλαχόρ.

Στις 25 Μαρτίου 2021, ο Γουάτκινς έκανε το ντεμπούτο του με την εθνική ομάδα της Αγγλίας εναντίον του Αγίου Μαρίνου σε έναν αγώνα των προκριματικών του Παγκοσμίου Κυπέλλου. Κατά τη διάρκεια του ίδιου αγώνα, σημείωσε το πρώτο του διεθνές γκολ. Ο Γουάτκινς εκπροσώπησε επίσης την Αγγλία στο Ευρωπαϊκό πρωτάθλημα του 2024.

 Παραπομπές 

Κατηγορία:Άγγλοι ποδοσφαιριστές